લૉયડે પોતાના સમયના મહાન કેપ્ટન તરીકે જાણીતા છે. પોતાની કેપ્ટનશીપ પર લૉયડ કહે છે કે, “વેસ્ટ ઈન્ડિઝ ટીમની કેપ્ટનશીપ કરવી ઘણી પડકારજનક છે. ઈંગ્લેન્ડ, ઓસ્ટ્રેલિયા, ભારત અને પાકિસ્તાનની જેમ તે એક દેશ નથી. તે ઘણાં આઈલેન્ડનો સમુહ છે, જ્યાં અલગ-અલગ સંસ્કૃતિમાંથી ખેલાડીઓ એક સાથે રમવા માટે આવે છે. એવામાં અમારા ત્યાં કેપ્ટન માટે મુશ્કેલ કામ એ હોય છે કે તેઓ તમામ ખેલાડીઓ એ ભાવના જગાવી શકે કે આપણે બધા એક ટીમમાંથી રમી રહ્યા છીએ. આ મારા માટે ઘણું પડકારજનક કામ હતું, પણ મે તેને સારી રીતે એન્જોય કર્યું.”